Két évig versenyzett a Forma 3000-es mezőnyben, ahol 1989-ben a DAMS csapat tagjaként harmadik lett összetettben. Még abban az évben, a Larrousse Lola színeiben részt vett a Formula–1-ben is. A következő idényt már ott versenyezte végig, s a brit nagydíjon negyedik helyet ért el. 1994-ben a Ligier-vel harmadik helyen végzett a rendkívüli körülmények között megrendezett német nagydíjon. Több pontot már nem szerzett az idényben. Mivel újonc csapattársa Olivier Panis egyre gyakrabban megelőzte, Eric befejezte Formula–1-es pályafutását.